

Asociaţia de Dezvoltare Intercomunitară

**"REGIO KEZDI"**

Str. Budai N. Antal nr. 1, Tg. Secuiesc, Jud. Covasna

**CONTRACT**

**de delegare de gestiune a serviciilor comunitare de utilităţi publice –**

**măturat, spălat, stropit al căilor publice din localitate, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare**

**Nr. \_\_\_\_\_\_\_\_\_\_\_\_\_\_**

**CAPITOLUL I**

**Părţile contractante**

***Asociatia de Dezvoltare Intercomunitara "REGIO KEZDI"***, cu sediul în ***Târgu Secuiesc, str. Budai N. Antal*** nr. ***1***, judeţul ***Covasna***, reprezentat prin ***Bokor Tiberiu***, având funcţia de ***presedinte***, pe o parte, în calitate de delegatar,

Şi

Operatorul ***SC Gosp-Com SRL***, codul unic de înregistrare ***RO8510382***, cu sediul în str. ***Budai Nagy Antal***, nr. ***1,*** judeţul ***Covasna***, reprezentată prin ***Zonda Balazs*** având funcţia de ***director general,*** pe de altă parte, în calitate de delegat, au încheiat prezentul contract de delegare a gestiunii:

**CAPITOLUL II**

**Obiectul contractului de gestiune**

**Art.1.** – Obiectul contractului de delegare a gestiunii constă în dreptul și obligația de a presta serviciul public de salubrizare:

***Municipiul Tg. Secuiesc cu satele apartinatoare***: activitatea de măturat, spălat, stropit al căilor publice din localitate, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare.

***Comuna Cernat cu satele apartinatoare***: activitatea de măturat, spălat, stropit al căilor publice din localitate, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare.

***Comuna Estelnic***: activitatea de măturat, spălat, stropit al căilor publice din localitate, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare.

**Art.2.** – Obiectivele delegatarului sunt:

1. îmbunătăţirea condiţiilor de viaţă ale utilizatorilor prin promovarea calităţii şi eficienţei acestor servicii;
2. dezvoltarea durabilă a serviciilor;
3. protecţia mediului înconjurător

**Art.3.** – Vor fi utilizate de operator în derularea contractului *bunuri mobile şi imobile*, proprietate publică, dacă va fi cazul, și *bunuri mobile şi imobile, proprietate privată a S.C Gosp-Com S.R.L. Tg. Secuiesc.*

**CAPITOLUL III**

**Dispoziţii generale**

**Art.4.** – Contractul de delegare a gestiunii are ca anexe obligatorii următoarele:

1. caietul de sarcini privind furnizarea/ prestarea serviciului;
2. regulamentul serviciului;
3. inventarul bunurilor mobile şi imobile, proprietate publică sau privată a unităţilor administrativ-teritoriale, aferente serviciului;- Nu este cazul
4. procesul – verbal de predare – preluare a bunurilor prevăzute la lit. c);- nu este cazul
5. Indicatori tehnici corelați cu țintele/obiectivele asumate la nivel național și contravenții în domeniul serviciului de salubrizare
6. tabel cuprinzând tarifele practicate.

**CAPITOLUL IV**

**Durata contractului**

**Art.5.** - Durata contractului de delegare a gestiunii este de 5ani.

**Art.6**. – Contractul de delegare a gestiunii poate fi prelungit doar în conformitate cu prevederile legale în vigoare.

**CAPITOLUL V**

**Redevenţa**

**Art.7**. – Redevenţa este de ***0%*** rezultate din aceste servicii.

**Art.8**. – Delegatul are obligaţia ca, în termen de 90 de zile de la data semnării contractului, să depună cu titlu de garanţie o sumă fixă reprezentând o cotă-parte din suma obligaţiei de plată a redevenţei datorate pentru primul an de activitate.

**Art.9.** – Suma prevăzută la art. 7 va fi plătită prin ordin de plată, în contul UAT Mun. Targu Secuiesc, UAT Comuna Cernat si UAT Comuna Estelnic proporțional cu valoarea bunurilor primite de la aceste UAT-uri.

**CAPITOLUL VI**

**Drepturile părţilor**

***Drepturile delegatului:***

**Art.10.** – Delegatul are următoarele drepturi:

1. să exploateze în mod direct, pe riscul şi pe răspunderea sa, bunurile, activităţile şi serviciile publice care fac obiectul contractului de delegare a gestiunii;
2. să încaseze contravaloarea serviciilor;
3. să iniţieze modificarea şi/ sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia;
4. să aplice preţul/tariful aprobat conform legislaţiei în vigoare;
5. să propună ajustarea şi modificarea preţurilor/tarifelor.

***Drepturile delegatarului:***

**Art.11.** – Delegatarul are următoarele drepturi:

1. de a stabili şi de a aproba programele de reabilitare, extindere şi modernizare a dotărilor existente, cu consultarea delegatului;
2. de a corela cu programele de dezvoltare economico-socială a localităţilor şi de amenajare a teritoriului efectuarea lucrărilor de investiţii în scopul realizării acestora într-o concepţie unitară;
3. de a aproba studiile de fezabilitate privind reabilitarea, extinderea şi modernizarea dotărilor publice aferente serviciilor publice delegate;
4. de a realiza investiţii de interes comun în domeniul infrastructurii tehnico-edilitare aferente serviciilor publice delegate;
5. de a finanţa realizarea de lucrări necesare serviciilor publice delegate;
6. De a inspecta bunurile, activităţile şi serviciile publice delegate; de a verifica stadiul de realizare a investiţiilor, precum şi modul în care este satisfăcut interesul public; de a verifica respectarea obligaţiilor asumate prin contract, cu notificarea prealabilă a delegatului şi în condiţiile prevăzute în caietul de sarcini şi în regulamentul serviciului;
7. De a aproba structura şi ajustările de tarife propuse de către delegat, în baza avizului autorităţii de reglementare şi în conformitate cu prevederile legale în vigoare;
8. De a rezilia contractul, în condiţiile legii, în cazul în care delegatul nu respectă obligaţiile asumate prin contractul de delegare.

**CAPITOLUL VII**

**Obligaţiile părţilor:**

***Obligaţiile delegatului***

**Art.12.** **alin. 1)**– Delegatul are următoarele obligaţii:

1. Să obţină de la autorităţile competente avizele, acordurile şi autorizaţiile necesare prestării serviciilor delegate;
2. Să respecte angajamentele luate prin contractele de delegare a gestiunii
3. Să respecte prevederile regulamentului serviciului delegat, caietului de sarcini ai serviciului şi ale celorlalte reglementări specifice serviciului delegat;
4. Să servească toţi utilizatorii din unitatea administrativ – teritorială unde i-au fost delegate serviciile;
5. Să respecte indicatorii de performanţă prevăzuţi în anexa la regulamentul serviciului delegat;
6. Să furnizeze delegatarului informaţiile solicitate şi să asigure accesul la toate informaţiile necesare în vederea verificării şi evaluării funcţionării şi dezvoltării serviciilor publice delegate în conformitate cu clauzele contractului de delegare şi cu prevederile legale în vigoare;
7. Să aplice metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;
8. să preia de la delegatar, pe bază de proces-verbal de predare-preluare, patrimoniul, precum şi personalul angajat, aferent realizării serviciilor delegate;
9. să efectueze serviciul public delegat conform prevederilor regulamentului serviciului şi caietul de sarcini în condiţii de calitate şi eficienţă;
10. să fundamenteze şi să supună aprobării preţurile/tarifele ce vor fi utilizate pentru serviciile delegate;
11. să nu subdelege serviciul şi bunurile care fac obiectul delegării;
12. să plătească redevenţa la valoare prevăzută şi la termenul stabilit în contractul de delegare a gestiunii;
13. să fundamenteze necesarul anual de fonduri pentru investiţii din surse proprii;
14. să propună delegatarului scoaterea din funcţiune a mijloacelor fixe aparţinând patrimoniului delegat în baza legislaţiei în vigoare;
15. să transmită delegatarului modificările de patrimoniu apărute în cursul anului, precum şi situaţia patrimoniului public (cantitativ şi valoric) la data de 31 decembrie a fiecărui an pentru înregistrarea în contabilitatea acesteia;
16. la încetarea contractului de delegare a gestiunii din alte cauze decât termenul, forţa majoră, delegatul este obligat să asigure continuitatea prestării activităţii în condiţiile stipulate în contract, până la preluarea acesteia de către delegatar, dar nu mai mult de 90 de zile;
17. să notifice cauzele de natură să conducă la reducerea activităţii şi măsurile ce se impun pentru asigurarea continuităţii activităţii;
18. să ia măsurile necesare privind igiena, siguranţa la locul de muncă şi normele de protecţie a muncii;
19. să predea la încheierea contractului toată documentaţia tehnico-economică referitoare la serviciul gestionat;
20. să realizeze investiţii, conform listelor de investiţii aprobate prin bugetele anuale.
21. să respecte condiţiile impuse de natura bunurilor, activităţilor sau serviciilor publice (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc).
22. În cazul în care delegatul sesizează existenţa sau posibilitatea existenţei unei cauze de natură să conducă la imposibilitatea realizării activităţii ori serviciului public, va notifica de îndată acest fapt autorităţii publice, în vederea luării măsurilor ce se impun pentru asigurarea continuităţii activităţii sau serviciului public;

***Obligaţiile delegatarului***

**Art.13.** – Delegatarul are următoarele obligaţii:

1. Să predea delegatului la data intrării în vigoare a contractului de delegare toate bunurile, instalaţiile, echipamentele şi dotările aferente întregii activităţi, cu inventarul existent, libere de orice sarcini, pe bază de proces verbal de predare-preluare;
2. Să notifice părţilor interesate, la cerere, informaţii referitoare la încheierea prezentului contract de delegare;
3. Să faciliteze delegatului, autorizarea lucrărilor şi investiţiilor pe domeniul public şi privat, în conformitate cu reglementările legale în vigoare;
4. Să îşi asume pe perioada derulării contractului de delegare toate responsabilităţile şi obligaţiile ce decurg din calitatea sa de proprietar;
5. Să ia toate măsurile pentru înlocuirea bunurilor pe care le scoate din uz, în aşa fel încât să se păstreze capacitatea de a realiza serviciul public delegat;
6. Să nu îl tulbure pe delegat în exerciţiul drepturilor rezultate din prezentul contract de delegare;
7. Să nu modifice în mod unilateral contractul de delegare, în afară de cazurile prevăzute expres de lege ;
8. Să notifice delegatului apariţia oricăror împrejurări de natură să aducă atingere drepturilor acestuia ;
9. Să verifice periodic următoarele: serviciile publice furnizate şi nivelul de calitate al acestora; îndeplinirea indicatorilor de performanţă şi aplicarea penalităţilor pentru neindeplinirea acestora; menţinerea echilibrului contractual rezultat prin licitaţie; asigurarea unor relaţii echidistante şi echilibrate între delegat şi utilizatori; clauzele de administrare, întreţinere şi predare a bunurilor publice, planul social de limitare a efectelor negative ale concedierilor.

**CAPITOLUL VIII**

**Preţurile/tarifele practicate şi procedura de stabilre, modificare sau ajustare a acestora**

**Art.14**. – Stabilirea, ajustarea şi modificarea preţurilor şi tarifelor se vor efectua în conformitate cu procedura de stabilire, modificare sau ajustare a preţurilor şi tarifelor specifică serviciului delegat şi cu respectarea prevederilor legilor speciale.

**Art.15**. – Preţurile/tarifele la serviciile delegate la data semnării prezentului contract sunt cele stabilite de Asociatie, preturile fiind stabilite si in continuare de Asociatie.

**CAPITOLUL IX**

**Încetarea contractului de delegare a gestiunii**

**Art.16**. – Prezentul contract de delegare a gestiunii încetează în următoarele situaţii:

1. La expirarea duratei stabilite prin contractul de delegare, dacă părţile nu convin, în scris, prelungirea acestuia în condiţiile legii,
2. În cazul în care interesul naţional sau local o impune, prin denunţarea unilaterală de către delegatar, cu plata unei despăgubiri juste şi prealabile în sarcina delegatarului;
3. În cazul nerespectării obligaţiilor contractuale de către părţi, prin reziliere, cu plata unei despăgubiri în sarcina părţii în culpă;
4. La dispariţia, dintr-o cauză de forţă majoră, a sistemului sau în cazul imposibilităţii obiective a delegatuui de a-l exploata, prin renunţare, fără plata unei despăgubiri;
5. În cazul reorganizării judiciare sau a falimentului delegatului;
6. Alte clauze de încetare a contractului de delegare a gestiunii, convenite de părţi, fără a aduce atingere prevederilor legale în vigoare.

**CAPITOLUL X**

**Forţa majoră**

**Art.17.** – Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, al oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzătoare a obligaţiei respective a fost cauzată de forţa majoră.

Partea care invocă forţa majoră este obligată să notifice celeilalte părţi în termen de 90 de zile producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

Dacă în termen de 90 de zile de la producere evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

**CAPITOLUL XI**

**Administrarea patrimoniului public şi privat**

**Art.18**. – În conformitate cu prevederile legale în vigoare

**CAPITOLUL XII**

**Rezilierea contractului de delegare a gestiunii**

**Art.19**. – Cu acordul părţilor.

**CAPITOLUL XIII**

**Răspunderea contractuală**

**Art.20.** – Nerespectarea dovedită de către părţile contractante a obligaţiilor contractuale prevăzute în prezentul contract de delegare a gestiunii atrage răspunderea contractuală a părţii în culpă.

Partea în culpă este obligată la plata penalităţilor prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune-interese.

Părţile contractante vor stabili în mod explicit care sunt penalităţile pentru neândeplinirea fiecăreia dintre obligaţiile asumate în prezentul contract.

**CAPITOLUL XIV**

**Litigii**

**Art.21.** – Litigiile de orice fel ce decurg din executarea contractului de delegare a gestiunii se supun instanţei judecătoreşti competente, potrivit legii.

**CAPITOLUL XV**

**Alte clauze**

**Art.22.** Modificarea prezentului contract de delegare a gestiunii se face numai prin act adiţional încheiat între părţile contractante.

**Art. 23.** Orice modificare a legislaţiei va conduce la modificarea de drept a acestora.

Prezentul contract de delegare a gestiunii intră în vigoare la data in care acesta este aprobata prin Hotarare a Consiliului Local şi a fost încheiat în ***5*** exemplare originale, cate un exemplar catre membrii Asociaiei, un exemplar Operatorului, un exemplar Asociatiei. Daca membrii Asociatiei aproba Contractul la date diferite, Contractul intra in vigoare la termene diferite pentru fiecare dintre Beneficiari ai serviciului.

Delegatar, Delegat,

Asociatia de Dezvoltare SC Gosp Com SRL

Intercomunitara "REGIO KEZDI", Director, Zonda Balazs

Presedinte, Bokor Tiberiu

Anexa nr. 6 la contractul de delegare

***Tarifele pentru activitatea de maturatul, spalatul si stropitul cailor publice din localitate, inclusv colectarea si transportul deseurilor de pamant si pietre provenite de pe caile publice la depozitele de deseuri, precum si a deseurilor provenite din cosurile stradale la depozitele de deseuri si/sau la instalatiile de tratare:***

|  |  |  |  |
| --- | --- | --- | --- |
| Nr. Crt. | Denumire activitate | UM | Tarif in lei cu TVA |
| 1 | Măturat manual carosabil(stradă) | Lei/1000 mp | 100,00 |
| 2 | Măturat mecanizatcarosabil (stradă) | Lei/1000 mp | 110,00 |
| 3 | Măturat mecanizat trotuar | Lei/1000 mp | 75,00 |
| 4 | Măturat manual trotuar | Lei/1000 mp | 100,00 |
| 5 | Gestionarea deşeurilor provenite din cosurile stradale | Lei/to | 968,30 |
| 6 | Colectarea si transportul deseurilor de pamant si pietre provenite de pe caile publice | Lei/to |  |
| 7 | Colectarea si transportul deseurilor amestecate provenite de pe caile publice | Lei/to |  |
| 8 | Colectarea și transportul biodeșeurilor provenite de pe căile publice și trotuare | Lei/to |  |